**Bogata de Jos--Umbra Ardealului pe degetele ploii**

*Ioan Daniel*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

BOGATA DE JOS — UMBRA ARDEALULUI

. PE DEGETELE PLOII

-Poem-

umbra Ardealului pe

degetele ploii de vară ce

se desface într-o floare de priviri de

pe Lupoaia

și până la Ogrădeasa

e

satul acesta cântec de ciocârlie și umbră

pe mâna ta dreaptă

Bogata de Jos numit

încă

mai înainte

de a intra în hotarele sale dinspre

Vad venind

cu

brațele deschise satul aceasta te primește

într-un surâs de pomnițe de pădure și căpșuni de câmp

din Priloage culeși

de o aromă și o bunătate cum niciodată nu poți să o mai uiți

și locuri și hotare

de o rezonanță și un farmec cum nu poți să le mai uiți

ți se

întipăresc bine în minte

mai altceva ca în memoria calculatorului de zece gigabaiți

Armata

e primul hotar

e primul loc

ce-ți fură privirea cu pădurile ei mari și

pășunile întinse pentru vaci în special

pe partea stângă întinzându-se până la vârful dealului

dar

urmând drumul asfaltat

treci Printre Hotare și

ajungi la Dâmbu Crucii unde se face o curbă spre stânga

iar

în dreapta

un drum șchiop de ambele picioare

urcă sus pe deal

cu bucurie privind drept înainte înspre Ogrădeasa

care e ascunsă de dealul destul de peiziș

ce-ți frânează parcă picioarele să nu ajungi prea repede

sus

mai sus

pe pășunea de la Halauă

de câte ori n-am fost cu turma de oi pe acolo

de timpuriu în copilăria mea

în fruntea oilor

păscându-le cu grijă în cântecul ciocârliei

ce umplea pășunea până la Ogrădeasa

cu melodia aceea venită parcă dintr-o altă lume de basm

pe aripile vântului ce-mi mângâia obrajii

cu trilul acela ce-ți trecea prin inimă până în adâncul sufletului de copil

turma de oi

păștea

păștea iarba cea bună și-i

auzeam suflul turmei mele atât de aproape

pe-o palmă de vânt

pe-o umbră de timp

când soarele strălucea sus

și-mi mângâia privirea și obrajii cu raze într-un surâs de vânt pe

palmele timpului

de acolo

de la Halauă

se vede pășunea spre Ogrădeasa și Zgleamăn

se vede în dreapta Măgura Vadului

și mai înspre dreapta Cetățaua Vadului

dealul acela gingaș

cu chip frumos

și ochii de sticlă ce-ți fură ființa pe palme de aer

dealul acela

unde se spunea în trecut

că erau uriași aciuiați pe acele meleaguri

urmând apoi Armata despre care am scris mai înainte

la Ogrădeasa

parcă am fost mai mult

arătându-le oilor pășunea

Ogrădeasa cu părul acela pe care nu-l uit niciodată

și tăul în jurul căruia crește păiuș

iar pe deasupra

zburau libelule de un albastru atât de viu că-ți fura și privirea și ochii

în atmosfera aceea romantică și scumpă cu oi

cu libelule în vara cea caldă

din gudulii

de floarea soarelui

de câte ori n-am făcut halauă

și le puneam pe cursul apei la poalele Zgleamănului

să curgă apa prin halăul acela mic

apoi ca o cascadă să cadă mai departe

putând s-o bei după ce se limpezea

în aroma aceea de vară

când oile pasc pe pășune

iar tu

poți să petreci în voie timpul pe care în palme-l aduni

flori din el să-ți croiești

după propria ta imaginație

mai sus

pe dealul acela cu spini

se întinde Zgleamănul

până sus de tot

înflorindu-ți privirile pe muchia norilor ce apa o poartă

când

îți fac cu mâinile salutându-te

într-un uriaș zâmbet alb în diverse nuanțe

o floare uriașă tot întinsul fiind

Bogata de Jos

e cântecul ciocârliei la Halauă când libelulele zboară

în picaj peste tăul de la Ogrădeasa

înflorindu-ți privirea cu mersul la umbră când soarele

arde

iar tu însetat

aștepți un pahar

de cuvinte în floare

pe mușchii de la Ogrădeasa

ce erau ca un pat de burete de astăzi la Cluj

parcă văd

Dealul Blaghii și Oveștene

coasta de lângă Vale până sus

pădurea

ce ne poftește surâzând la umbră să ne așezăm pe iarba moale pentru un pahar de vorbă și odihnă

de unde

satul se vede până departe spre Vale în Sus

acolo

ne-am înfrățit cu iarba

și cu coasa

pe când tata trăia

eu

tata și frate-miu

de scârțâiau coasele prin iarba ce cădea la pământ în brazde

până am terminat de cosit

nu ne mai fugeau ochii spre sat

ci spre iarba ce ne chema s-o așezăm în brazde pe

muchia timpului rămas

Rupturile

și Valea Târgului

ne priveau tăcute alpaudându-ne

pe când cosașii din iarbă își mai luau zborul uneori

de câte ori nu am dus nuiele mai groase de alun sau altceva de la Rupturi ca să le folosim la mazăre

mi-aduc aminte

cum odată trebuia să am grijă de prunii pe care

îi primiserăm de la colectiv

ca să nu ne dispară prunele de pe ei căci ne trebiua pentru silvoiță

și

părinții mi-au dat de mâncare miere de albine

să-mi

pun cu mine

eram în vârful Coastei spre Valea Tărgului

și

mi-am adus niște tufe cu frunze verzi

pe care le-am înfipt în pământ făcându-mi umbră

și de acolo îmi păzeam prunii încărcați și

mă înfulecam cu mierea atât de bună și scumpă

că nici azi nu am uitat bunătatea aceea

atât de curată și fină

dar

peste sat

și mai sus de Dâmburi și de Citera

se întind Priloajele

unde în copilărie find cu oile

am găsit cam în iulie căpșuni copți de câmp

atât de buni și aromați că nu uiți niciodată aroma aceea

însă

puțini doar am găsit

acolo pe pășune

aproape de Stuptină înspre apus

este un delușor mic pe care era un corcoduș dacă nu greșesc

și din care în atâtea rânduri

mă săturam de corcodușe

am ajuns până la urmă

să-l consider ca al meu căci nu era mare

dincolo de drumul ce duce spre Citera

vizavi

e un alt deal puțin mai mare decât cel de unde mâncam corcodușe

și

pe acesta am urcat în dese rânduri privind peste sat și până

la Bărc

pe Poduri

sau în Poieni și Jii

ori pe Imașul din Sus

Bogata

e cântecul ploii de vară

e murumurul frunzelor vântul când bate

și-i apa ce curge la Roiba

e amintirea ce mă duce-n Poiana din Jos la mălai

cu mama când îl culegeam

dar nu ca altădată

mai mic când eram

și carăle soseau acasă cu mălaiu nedesfăcat

de ne umplea casa cu el

iar noi abia așteptam să începem desfăcatu

de vejii mânânțele pe care le puneam într-o parte

iar cucuruzii în cealaltă

eram copii mici

și ne jucam în vejii mânânțele

aruncându-ne ca pe o pernă pe ele

erau așa de moi

și ne îmbălsămam în mireasma aceea de cucuruzi și vejii

ce ne făcea inima să ne bată de bucurie

era frumoasă copilăria la țară

trăiam viața în milocul naturii

au fost clipe când eram plecat cu capra să o hrănesc

pe drumul Dălinii unde erau răchiți și spini

dar

am buctat-o odată

când într-o dimineașă am mers cu ea

deodată

am văzut norii peste Lorniț

că se înnegresc tot mai mult

și vântul a început să bată tot mai tare

mi-am luat capra de ață

și am luat-o la fugă cât am putut spre casă

am trecut Valea pe la Izvore într-o fugă

se înorase deja amar și cred că pe la Părău

a încept să cadă ploaia cu gheață

am trecut într-o fugă pe lângă casa lu” bădiucu Ion a lelii Catalină și pe lângă casa lu” bădiucu Petre a leliuchii Margaretă

și

pe când am ajuns acasă ploua deja cu putere și gheața cădea amar

cele mai frumoase clipe ale copilăriei mele le-am petrecut în Bogata

pe-o frunză de fag

o botă de alun

în Podu” Lacului cu drag

să fii tot mai bun

cu toți din jurul tău

că e un Dumnezeu

ce binele ți-l vrea

de-a pururi fericirea

Bogata de Jos

e murmurul vântului în Dâmbu li” Dan

și e privirea

de pe Poduri ce-o arunci înspre Poeni

în palmele ei

când ploaia te prinde

și-ți mută privirea spre norii ce-și varsă licoarea

îmi amintesc

o dată

o ploaie mare

a turnat cu găleata

pe Imașul din Sus

pe Poieni

pe la Bortă și

s-au strâns aplele în puhoaie

coborând cu putere uriașă la vale

Părăul s-a umplut de apa tulbure ce venea de pe Imaș

și de la Bortă

a luat cotețele unui om ce erau lângă drum

și al cărui nume l-am uitat

căci

apele erau fără măsură și măturau totul în cale

se auzeau bolovanii duși de apele furioase pe

fundul Părăului făcând un zgomot funebru

de-ți lua aproape urechile

cu urletul acela sinistru

Bogata e cântecul ploii de vară

când ploaia e lină și doar udă pământul

când Lornițul îți surâde frumos spre Dâmbu li” Dan privind o dată cu tine

cu drag

pe palmele lui luându-ți chipul

08-01-2018 cluj